stanford-oval/wikipedia huggingface dataset:
ג'ואי באדאס
קריירה > 2014-הווה: $$.B4.DA ו-$$ALL AMERIKKKAN BADDA

באוגוסט 2014, ג'ואי באדאס הופיע בסרט קצר דמוי אוטוביוגרפיה בשם No Regrets, שבוים על ידי ריק קורדרו. במרץ 2016, בריאיון לרדיו שייד 45 הסביר ג'ואי באדאס ש"זה היה החלום שלי לשחק מאז שאני בכיתה ח'. תמיד רציתי להיות שחקן. ואני מרגיש שהמוזיקה עזרה לי לרדוף את החלום הזה."
בארבעה באוגוסט, 2014 ג'ואי באדאס הוציא את הסינגל הראשון מאלבום הבכורה שלו שטרם יצא "Big Dusty", והוציא את הווידאו קליפ שמונה ימים לאחך כך. ב-30 בספטמבר, הוא הוציא את הסינגל השני מהאלבום "Christ Conscious" דרך הטלוויזיה. הסינגל השלישי מהאלבום, "No. 99" יצא בתשעה בדצמבר. ב-23 בדצמבר, הסינגל הרביעי מהאלבום, "Curry Chicken" יצא. ב-13 בינואר ג'ואי באדאס הופיע בתוכנית הטלוויזיה The Tonight Show Starring Jimmy Fallon וביצע את השיר "Like Me" ביחד עם שלושה ראפרים אחרים. ב-20 בינואר 2015, יום הולדתו העשרים, יצא האלבום $$.B4.DA. האלבום קיבל שבחים רבים מהמבקרים.
בשלושה בספטמבר, 2015, הוציא ג'ואי באדאס ביחד עם הראפר הקוריאני טאבלו סינגל בשם "Hood". בשישה באוקטובר, 2015, הוא הוציא סינגל ביחד עם להקת האינדי רוק הבריטית גלאס אנימלס סינגל בשם "Lose Control".
בארבעה במרץ, 2016, ג'ואי באדאס הופיע בפעם הראשונה בטלוויזיה, בסדרת הדרמה "Mr. Robot" ברשת USA, בתפקיד לאון, סוכן בצבא האופל. ב-26 במאי הוא הוציא סינגל נוסף בשם "Devastated". השיר הגיע למקום 25 ברשימת Bubbling Under Hot 100 Singles של המגזין בילבורד, והיה השיר הכי מצליח של ג'ואי באדאס (כאמן סולו). הסינגל הסמך כזהב על ידי איגוד תעשיית ההקלטות האמריקאי ב-6 בינואר 2017. ב-20 בינואר 2017, ג'ואי באדאס הוציא את הסינגל "Land of the Free". ב-7 באפריל 2017, ג'ואי באדאס הוציא את אלבומו השני, "$ALL AMERIKKKAN BADDA".
בשנת 2019 השתתף כשחקן בסדרת הטלוויזיה "וו טאנג קלאן: סאגה אמריקאית" ברשת הולו שיצר ריזה.
בשנת 2021 החל לגלם את יוניק, אחת הדמויות הראשיות בסדרת הדרמה "Power Book III: Raising Kanan" של רשת Starz.
ביולי 2022, ג'ואי באדאס הוציא את אלבומו השלישי, "2000".
השפעות

בריאיון עם המגזין XXL, ג'ואי באדאס הצהיר שהוא מושפע מנאז, טופאק שאקור, בלאק ת'וט, אם אף דום, ג'יי דילה, אנדרה 3000, ג'יי זי, והנוטוריוס בי. איי. ג'י.. ג'ואי באדאס גם הושווה לנאס בתקופת Illmatic.
בעיות משפטיות

בינואר 2015, ג'ואי באדאס נעצר והואשם על כך שלכאורה תקף ושבר את האף של שומר ראש לפני הופעה שלו.
דיסקוגרפיה > אלבומי אולפן

(2015) "$$.B4.DA"
(2017) "$$ALL AMERIKKKAN BADA"
(2022) "2000"
דיסקוגרפיה > מיקסטייפים

(2012) "1999"
(2012) "Rejex"
(2013) "Summer Knights"
ברברה קוני

| --- | --- |
אין תמונה חופשית
 לידה:  6 באוגוסט 1917 ניו יורק, ארצות הברית 
 פטירה:  10 במרץ 2000 (בגיל 82) Damariscotta, ארצות הברית 
 מדינה:  ארצות הברית 
 מקום לימודים:  מכללת סמית', ליגת הסטודנטים לאמנות של ניו יורק, Buckley Country Day School 
 שפות היצירה:  אנגלית 
 יצירות בולטות:  Chanticleer and the Fox, Ox-Cart Man, Miss Rumphius 
 פרסים והוקרה:  מדליית קולדקוט (1980)  פרס הספר הלאומי (1983) 
 
ברברה קוני (באנגלית: Barbara Cooney;‏ 6 באוגוסט 1917 – 10 במרץ 2000) הייתה מאיירת וסופרת אמריקאית.
קוני זכתה בשתי מדליות קלדקוט על איוריה בספרים Chanticleer and the Fox" (1959)" ו- Ox-Cart Man" (1980)", וכן בפרס הלאומי (האמריקאי) לספר על ספרה Miss Rumphius" (1982) ".
ביוגרפיה

ברברה קוני נולדה במלון בברוקלין, לראסל שנק קוני (סוחר מניות) ומיי אוולין (ציירת). לקוני אח תאום ושני אחים צעירים. לאחר שהתגוררו בלונג איילנד, עברו המשפחה לקונטיקט, שם למדה בבית ספר ומאוחר יותר עזבה את הבית לפנימייה.
קוני החלה לצייר בגיל צעיר ועודדה להמשיך ולהתקדם בתחום על ידי אימה. לאחר שסיימה את בית הספר התיכון, למדה במכללת סמית' את מרבית הקורסים שהוצעו בנושאי האומנות וההיסטוריה. כשסיימה את הלימודים בשנת 1938, ידעה כי ברצונה להיות מאיירת ספרי ילדים והחלה לעבוד בהוצאה לאור. כשנה לאחר מכן, הוציאה קוני לאור את הספר הראשון באיורה: "Ake and His World" מאת ברטיל מלמברג.
במהלך מלחמת העולם השנייה, בין השנים 1942–1943, שירתה קוני בחיל הנשים של צבא ארצות הברית והגיעה לדרגת סגן משנה. בשנת 1943 נישאה לגיא מורצ'י ג'וניור ונאלצה לותר על שירותה הצבאי בעקבות הריונה הראשון. עוד במהלכו, מיהרה לחזור לעבודתה כמאיירת בהוצאה לאור. בשנת 1947 הזוג החליט על גירושין ולהם שני ילדים.
בשנת 1949 נישאה קוני לד"ר צ'ארלס טאלבוט פורטר ולהם שני ילדים גם כן. המשפחה התגוררה במיין והייתה חלק אינטגרלי ופעיל בקהילה, בשנת 1996 הכריז המושל על "יום ברברה קוני" המצוין ב-12.12 בכל שנה ועל הכרה בברברה קוני כאוצר לאומי במיין.
בנוסף לפרסייה הרבים ברברה קוני הייתה מועמדת מטעם ארצות הברית בשנת 1996 לפרס אנדרסן, המכונה גם "פרס נובל הקטן", בקטגוריית המאיירים.
ברברה קוני נפטרה ב־10 במרץ 2000.
חייה המקצועיים > טכניקות עבודתה

הטכניקה המזוהה ביותר עם קוני בראשית פועלה היא עבודתה הקפדנית בצבעים: שחור ולבן או לחלופין מוגבלת לשלושה צבעים.
אף על פי כן, ממחקרים עדכניים עולה החלוקה הבאה:
1. 1940-1958, שלב בו עבדה רבות עם לוחות גירוד.
2. 1959-1980, תקופה בה התנסתה בהרחבה בטכניקות שונות.
3. 1980-1999, שלב "האמנות העממית". בעיקרו, עבדה בצבעי אקריליק.
חייה המקצועיים > יצירות בולטות > יצירות בולטות אותן איירה

Only Opal: the Diary of a Young Girl - ג'יין בולטון ואופל וויטליי 
סיפור הלקוח מיומנה של ילדה ענייה שגדלה במשפחת אומנה שלא אוהבת אותה. הספר המאויר מראה את חייה ורגעי השמחה בעולם סביבה.
Chanticleer and the Fox- ג'פרי צ'וסר
סיפורו של תרנגול ששלט בחצר האסם עד שיום אחד, פלש לממלכתו שועל. על התרנגול לחשוב מהר כיצד להציל את עצמו ואת "ממלכת האסם" שלו.
Emma- וונדי קסלמן
מספר את סיפורה של אמנית שלא ידעה שהיא כזאת עד יום הולדתה ה-17, בו קרובי משפחתה מביאים לה ציור של הכפר בו היא גדלה.
Letting Swift River Go- ג'יין יולן
מציג את סיפורו של מאגר מים במרכז מסצ'וסטס שעבור הקמתו פינו מספר ערים ששכנו באזור.
Ox-Cart Man- דונלד הול
הסיפור הוא שיר הלל לחייו הפשוטים והקשים של חקלאי בניו אינגלנד במאה ה-19.
חייה המקצועיים > יצירות בולטות > יצירות בולטות שנכתבו ואוירו על ידיה

Eleanor
ביוגרפיה מאויירת לאלינור רוזוולט, המציגה את ילדותה הבודדה, מושפלת ולא אהובה על ידי אמה ומוזנחת על ידי אביה, עד להתחלת חייה הבוגרים.
Island Boy
סיפורו של האח הצעיר מבין ה-12, ילד שקט שהיה חוקר את האי בו גדל בצעירותו ובחלוף השנים בעודו מטייל בעולם, תמיד חוזר בליבו לאי שאהב.
Hattie and the Wild Waves: A Story from Brooklyn
הספר מתאר ילדה נמרצת ממעמד גבוה, החולמת להיות אומנית והמעבירה קיץ אחר קיץ על שפת הים עם משפחתה.
Miss Rumphius
הסיפור מספר על דודתה של קוני, שהלכה בעקבות עצתו של סבה: "טיילי בעולם, חיי בקרבת הים והפכי את העולם למקום יפה יותר".
פרסים בהם זכתה

New York Herald Tribune's Children's Spring Book Festival Honor Book. Green Wagons, 1943; Too Many Pets, 1952.
American Library Association Notable Book citation. American Folk Songs for Children in Home, School and Nursery School, 1948; Chanticleer and the Fox, 1958; Squawk to the Moon, Little Goose, 1974.
Caldecott Medal from the American Library Association. Chanticleer and the Fox, 1959; Ox-Cart Man, 1980.
Chandler Book Talk Award of Merit, 1964.
Child Study Association of America Children's Books of the Year. Christmas Folk and The Owl and the Pussy-Cat, 1969; Hermes, Lord of Robbers and Book of Princesses, 1971; Down to the Beach, 1973; Squawk to the Moon, Little Goose, 1974; Lexington and Concord, 1775, 1975; The Story of Holly and Ivy, Christmas in the Barn, The Little Fir Tree and Emma, 1986.
School Library Journal's Best Books List Squawk to the Moon, Little Goose, 1974.
New York Times Outstanding Books of the Year Squawk to the Moon, Little Goose, 1974; When the Sky Is Like Lace, 1975; Ox-Cart Man, 1979.
Silver Medallion from the University of Southern Mississippi 1975, for outstanding contributions to the field of children's books.
Medal from Smith College 1976, for her body of work.
New York Times Best Illustrated Books of the Year Ox-Cart Man, 1979.
Notable Children's Trade Book in the Field of Social Studies, National Council for the Social Studies and Children's Book Council Tortillitas para Mama and Other Nursery Rhymes, 1982; The Story of Holly and Ivy, 1986.
American Book Award for Hardcover Picture Book from the Association of American PublishersMiss Rumphius, 1983.
New York Times Best Book of the Year Miss Rumphius, 1983.
Notable Children's Book, Association for Library Services to Children, American Library AssociationSpirit Child, 1984.Honor list Island Boy, 1989
Ph.D., Fitchburg State College, 1988.
Keene State College Children's Literature Festival Award, 1989.
McCord Children's Literature Citation, 1990.
Lupine Award for Hattie and the Wild Waves, 1990.
Kerlan Award, 1992, for body of work.
Honorary doctorates from the University of Maine at Machais (1994), Westbrook College (1995), and Bowdoin College (1996).
Proclaimed an official state treasure of Maine, 1996.
הערות שוליים

↑  אישור זכייה במדליית קדלוט ראשונה
↑  אישור זכייה במדליית קדלוט שנייה
↑  כתבה על ברברה קוני במגזין "Bookology"
↑  כתבת פרידה מברברה קוני בניו יורק טיימס
↑  הודעה על יום ברברה קוני ב-2015 מהוצאת הספרים עבורה עבדה קוני, באתר טוויטר
↑  רשימת המועמדים הרשמית לפרס אנדרסן, באתר ALO- Austrian Literature Online
↑  six decades of picture book illustrarion: the art of barbara cooney (Jackie C. Horne)
↑  תמלול ראיון עם ברברה קוני
↑  אתר בנושא סיפרות
↑  אתר בנושא סיפרות- רשימת פרסייה והישגה לפי הספר עליו השיגה אותם
↑  הביוגרפיה של קוני ורשימת פרסייה מאת אוניברסיטת קונטיקט
| --- | --- |
בקרת זהויות :  NLI: 987007365260405171  BIBSYS: 90792386  BnF: cb118975865 (data)  CiNii: DA03443857  GND: 136304133  ICCU: RAVV081439  ISNI: 0000 0001 1440 3052  LCCN: n79042158  NDL: 00436575  NKC: pna2006362532  NLK: KAC200004502  NTA: 070982589  SELIBR: 251917  SNAC: w6t43z62  SUDOC: 073272728  VIAF: 27062753   WorldCat (עם VIAF): 27062753
ג'וש סוויקרד

| --- | --- |
אין תמונה חופשית
 לידה:  4 ביולי 1992 (בן 32) אילינוי, ארצות הברית 
 מדינה:  ארצות הברית 
 תקופת הפעילות:  מ-2010
 עיסוק:  דוגמן, שחקן קולנוע וטלוויזיה
 מקום לימודים:  תיכון גלנווד 
 בן או בת זוג:  לורן סוויקרד (2019–?) 
 מספר צאצאים:  1 
 פרופיל ב-IMDb
 
ג'ושוע סוויקרד (באנגלית: Joshua Swickard; נולד ב-4 ביולי 1992) הוא דוגמן ושחקן אמריקאי.
ראשית חייו

סוויקרד נולד בקווינסי (אנ'), אילינוי, בנם של בוב, כומר בכיר בכנסייה המתודיסטית המאוחדת "סנט מת'יו" בבלוויל (אנ'), אילינוי, ושל ג'ינה, מורה לפיתוח קול. יש לו שלוש אחיות, אליסה קרלייל (שנשואה ויש לה בן בשם אליסטר), קליה ואליינה סוויקרד.
הוא למד בבית הספר התיכון גלנווד (אנ') ולאחר מכן למד במכללת דופייג' (אנ') שם למד חשבונאות במשך שנתיים.הוא דגמן כשש שנים בשיקגו.
קריירה

סוויקרד החל את קריירת הדוגמנות שלו בשנת 2010, כשהופיע במגזין "Oh lala", ושוב בשנת 2012. בשנת 2013 הצטלם עבור המגזין "Q". הוא מיוצג בסוכנות הדוגמנות "וילהלמינה" (אנ') בשיקגו.
הוא ערך את הופעת הבכורה שלו בשנת 2015 בתפקיד אורח בפרק של סדרת הטלוויזיה "קייסי אנדרקאבר". באותה שנה הוא שיחק בתפקיד חוזר בסדרת טלוויזיה "ליב ומאדי".
בתחילת 2017 הוא לוהק לסרט בשם "Roped" לצד ספנסר נוויל. הוא הודיע על כך בחשבון האינסטגרם שלו בספטמבר. בסוף 2017 לוהק לאופרת הסבון "ג'נרל הוספיטל". הוא הופיע לראשונה בסדרה ב-21 בפברואר 2018.
בשנת 2020 לוהק לתפקיד ראשי בסרט "חג מולד בקליפורניה" של נטפליקס. בשנת 2021 שיחק בסרט ההמשך "חג מולד בקליפורניה: אורות העיר".
חיים אישיים

בדצמבר 2018 הודיע ג'וש על אירוסיו עם בת זוגו השחקנית לורן סוויקרד (אנ'). הזוג התחתן ב-6 ביולי 2019. באפריל 2021 נולדה בתם הראשונה; ב-26 בפברואר 2023, נולד בנם השני.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2020 | Roped | קולטון |  |
| 2020 | חג מולד בקליפורניה (אנ') | ג'וזף | גם מפיק-שותף |
| 2021 | חג מולד בקליפורניה: אורות העיר (אנ') | ג'וזף | גם מפיק |
| 2023 | Holiday in the Vineyards | קרטר בולדווין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015–2016 | ליב ומאדי | טוד סטטסון | 4 פרקים |
| 2016 | קייסי אנדרקאבר | שחקן כדורגל | פרק: "Virtual Insanity" |
| 2018 | רוק בבית הספר | רודריגו | פרק: "Photograph" |
| 2018–הווה | ג'נרל הוספיטל (אנ') | הריסון צ'ייס | 537 פרקים |
| 2022 | חג הוליוודי | כריסטופר | סרט טלוויזיה של HBO Max גם מפיק בפועל |
הערות שוליים

↑  "ICYMI - Josh Swickard Interview". Soap Opera Digest. 31 במאי 2018. {{cite web}}:  (עזרה)
↑  "Bio Josh Swickard GENERAL HOSPITAL - Harrison Chase". אורכב מ-המקור ב-2018-04-23. נבדק ב-2020-12-16.
↑  "Wilhelmina - Josh Swickard". Wilhelmina International. אורכב מ-המקור ב-2018-02-12. נבדק ב-22 בפברואר 2018. {{cite web}}:  (עזרה)
↑  "CHOSEN MANAGEMENT CHICAGO / JOSH SWICKARD". Ohlala Mag. 9 במרץ 2010. אורכב מ-המקור ב-2018-08-29. נבדק ב-2020-12-16. {{cite web}}:  (עזרה)
↑  "Hello Gorgeous! Chosen Model Josh Swickard By Christian Rios". Ohlala Mag. 9 באפריל 2012. אורכב מ-המקור ב-2018-06-13. נבדק ב-2020-12-16. {{cite web}}:  (עזרה)
↑  "Tuesday: Josh Swickard's sexy boy next door". Project Q. 9 באפריל 2013. אורכב מ-המקור ב-2018-06-13. נבדק ב-2020-12-16. {{cite web}}:  (עזרה)
↑  Josh Swickard Biography, Birthday, Age, Height, Movies, TV Shows, Net Worth, Wiki, TodayThinking, ‏5 בספטמבר 2021
↑  Josh Swickard Biography, Birthday, Age, Height, Movies, TV Shows, Net Worth, Wiki, TodayThinking, ‏5 בספטמבר 2021
↑  "Harrison Chase on GENERAL HOSPITAL — Everything You Need to Know!". Soaps in Depth. 22 בפברואר 2018. {{cite web}}:  (עזרה)
↑  "Josh Swickard Debuts As Harrison Chase On General Hospital!". Michael Fairman Soaps. 22 בפברואר 2018. אורכב מ-המקור ב-2018-04-29. נבדק ב-2020-12-16. {{cite web}}:  (עזרה)
↑  https://soaps.sheknows.com/general-hospital/news/532876/josh-swickard-announces-engagement-to-lorynn-york/
↑  SOD (8 ביולי 2019). "GH Star Gets Married". Soap Opera Digest. United States: American Media, Inc. נבדק ב-8 ביולי 2019. {{cite web}}:  (עזרה)
ג'ון אפדייק

| --- | --- |

 לידה:  18 במרץ 1932 רדינג, ארצות הברית 
 פטירה:  27 בינואר 2009 (בגיל 76) דנברס, ארצות הברית 
 מדינה:  ארצות הברית 
 מקום קבורה:  Robeson Lutheran Church Cemetery 
 מקום לימודים:  אוניברסיטת הרווארד, Ruskin School of Drawing and Fine Art, Governor Mifflin Senior High School, הרווארד קולג' 
 שפות היצירה:  אנגלית 
 זרם ספרותי:  ספרות מודרניסטית 
 יצירות בולטות:  המכשפות מאיסטוויק 
 תקופת הפעילות:  מ-1959 
 הושפע מ:  קרל בארת, אליס מונרו, ג'ון צ'יבר, ולדימיר נבוקוב, ארתור שופנהאואר, ג'ון בארת', Roger Angell, ארנסט המינגוויי, הנרי גרין, איטלו קאלווינו, טרומן קפוטה, הרמן מלוויל, סרן קירקגור, נתניאל הות'ורן, פרנץ קפקא, פיודור דוסטויבסקי, הנרי ג'יימס, מרסל פרוסט, ג'רום דייוויד סלינג'ר, ג'יימס ג'ויס, ויליאם שייקספיר, ג'יימס ת'רבר 
 בן או בת זוג:  Mary Entwistle Pennington  Martha Ruggles Bernhard 
 צאצאים:  Elizabeth Updike Cobblah, David Updike 
 פרסים והוקרה:  מפקד מסדר האמנויות והספרות (26 בינואר 1995)  פרס באודוין (1954)  פרס השגריר הספרותי (1997)  פרס חוג מבקרי הספרים הלאומי לסיפורת (1990)  פרס הספר הלאומי (1998)  דוקטור לשם כבוד מאוניברסיטת הרווארד (1992)  פרס ספרות ע״ש קרל סנדברג (2005)  מדליית ויליאם דין האוולס (1995)  פרס הספר הלאומי (1982)  פרס הספר הלאומי (1964)  פרס או. הנרי (1966)  פרס חוג מבקרי הספרים הלאומי לסיפורת (1981)  פרס ריאה לסיפור הקצר (2006)  פרס פן פוקנר (2004)  הרצאת ג'פרסון (2008)  המדליה הלאומית למדעי הרוח (2003)  המדליה הלאומית לאומנויות (1989)  פרס הלמרייך (1987)  הפרס הספרותי של סיינט לואיס (1987)  פרס טובת הכלל (1993)  פרס פוליצר לסיפורת (1982, 1991)  פרס פן/מלמוד (1988)  מלגת גוגנהיים  פרס ורד הזהב  National Book Critics Circle Award in Criticism 
 חתימה:   
 
ג'ון הוייר אפדייק (באנגלית: John Hoyer Updike;‏ 18 במרץ 1932 – 27 בינואר 2009) היה סופר אמריקאי משפיע ופורה.
"רוץ שפן", רומן ריאליסטי שהוציא לאור בשנת 1960, נחשב ליצירת מופת חלוצית, ובהמשך חיבר אפדייק עוד שלושה רומנים (טטרלוגיה) עם אותה דמות ראשית - הארי "ראביט" (ארנב באנגלית) אנגסטרום, אנטי-גיבור מחוספס ומתוסבך שנע בין צווארון כחול למעמד ביניים ושפך אור כן ומעט סאטירי על כלל החברה האמריקנית.
אפדייק היה גם מבקר אמנות, וחיבר בנוסף לנובלות סיפורים קצרים, שירים ומסות. הוא זכה בשורה של פרסים חשובים, ובהם פעמיים בפרס פוליצר, ב-1982 ושוב ב-1991, ובפרס "הרצאת ג'פרסון" ב-2008.
ביוגרפיה

אפדייק נולד בעיר רדינג שבפנסילבניה. למד לימודים גבוהים באוניברסיטת הרווארד ושנה אחת בבית-הספר רסקין לאמנות באוקספורד, אנגליה. את כתביו הראשונים פרסם ב"ניו יורקר", כחבר מערכת העיתון, בשנים 1955–1957. מאז 1957 התגורר במסצ'וסטס.
ספריו בעברית

נוצות יונה, תרגום - רות כסלו, הוצאת מרחביה: ספרית פועלים, 1965.
זוגות, תרגום - נורית יהודאי, הוצאת לדורי, 1972.
רוץ שפן, תרגום - דבורה שטיינהרט, ספרי סימן קריאה, 1977.
הינשאי לי, תרגום - אופירה רהט, הוצאת זב"מ, 1979.
ההפיכה, תרגום - אהרן אמיר, הוצאת זב"מ, 1980.
דרך רבה מדי: סיפורי הזוג מיפל, תרגום - מאיר ויזלטיר, הוצאת זמורה-ביתן, 1984.
שפן חוזר, תרגום - חיים איזק, הוצאת זמורה-ביתן, 1987.
שפן עשיר, תרגום - חיים איזק, הוצאת זמורה-ביתן, 1987.
המכשפות מאיסטוויק, תרגום - אמיר אורן, הוצאת זמורה-ביתן, 1990. הספר עובד לסרט באותו שם.
בק: הספר, תרגום - אלי הירש, הוצאת זמורה-ביתן, 1994.
לקראת קץ הזמן, תרגום - סמדר מילוא, הוצאת עם עובד, 1999.
הערות שוליים

↑  על "הרצאת ג'פרסון" באתר NEH.
↑  אהרן פאפו, הספר שמחרגמו ראוי לפרס! ג׳ון אפדייק, "דרך רבה מדי", חדשות, 13 באפריל 1984
| זוכי הרצאת ג'פרסון |
| --- | --- | --- |
| 1972–1980 | ליונל טרילינג • אריק אריקסון • רוברט פן וורן • פול א. פרוינד • ג'ון הופ פרנקלין • סול בלו • סי. ון וודוורד • אדוארד שילס • ברברה טוכמן |  |
| 1981–1990 | ג'רלד הולטון • אמילי ורמול • ירוסלב פליקן • סידני הוק • קליאנת' ברוקס • לשק קולקובסקי • פורסט מקדונלד • רוברט ניסבט • ווקר פרסי • ברנרד לואיס |  |
| 1991–2000 | גרטרוד הימלפרב • ברנרד נוקס • רוברט קונקווסט • גוונדולין ברוקס • וינסנט סקלי • טוני מוריסון • סטיבן טולמין • ברנרד ביילין • קרוליין ביינום • ג'יימס מק'פרסון |  |
| 2001–2010 | ארתור מילר • הנרי לואיס גייטס (הבן) • דייוויד מק'קלו • הלן ונדלר • דונלד קגן • טום וולף • הארווי מנספילד •  ג'ון אפדייק • לאון קס • ג'ונתן ספנס |  |
| 2011 ואילך | דרו גילפין פאוסט • וונדל ברי • מרטין סקורסזה • וולטר אייזקסון • אנה דיאוור סמית • קן ברנס |  |
| --- | --- |
בקרת זהויות :  NLI: 987007300169705171  PLWABN: 9810677442205606  BIBSYS: 90058949  BNC: 000036085  BNE: XX982666  BnF: cb11927345r (data)  CANTIC: a11148020  CiNii: DA00622543  GND: 118803492  ICCU: CFIV010296  ISNI: 0000 0001 2096 6345  LCCN: n79018616  LNB: 000015861  MusicBrainz: 483bb070-d042-4a33-b8f2-5406968308d6  NARA: 10580965  NDL: 00459391  NKC: jn19990008702  NLA: 36583763  NLG: 109513  NLK: KAC199628315  NSK: 000003753  NTA: 068786123  RERO: 02-A003922422  RKD: 309572  SELIBR: 98399  SNAC: w69s1r6q  SUDOC: 02757332X  Trove: 382874  VIAF: 90712179   WorldCat (עם VIAF): 90712179 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ברכת בורא מיני מזונות

ברכת בורא מיני מזונות (נקראת לעיתים בקיצור: "מזונות") היא אחת מברכות הנהנין, אותה מברכים על מאפה (שאינו לחם לסוגיו) או תבשיל העשוי מחמשת מיני דגן (חיטה, שעורה, כוסמין, שיפון ושיבולת-שועל), שמזינים את האדם, וכן על תבשיל ומאפה מאורז.
האוכל 'פת הבאה בכיסנין' מברך עליה 'מזונות' בתנאי שלא קובע עליה סעודה.
הברכה האחרונה על מיני מזונות (למעט אורז) היא ברכה אחת מעין שלוש – "על המחיה".
הכלל

את הכלל הברור קבעו רב ושמואל שאמרו: ”כָּל שֶׁיֵּשׁ בּוֹ מֵחֲמֵשֶׁת הַמִּינִין מְבָרְכִים עָלָיו: בּוֹרֵא מִינִי מְזוֹנוֹת”. מניסוח זה, הבינו הפוסקים, שאף אם הדגן הוא מיעוט במאכל, אין הוא נחשב לטפל אלא לעיקר (בתנאי שבא להטעים את המאכל, אך אם מטרתו היא לדבק או להסמיך וכדומה, הוא טפל), ומברכים עליו בורא מיני מזונות, משום חשיבותם של חמשת מיני דגן שהם מזינים את האדם. לדעת רב ושמואל, כלל זה אמור רק לגבי חמשת מיני דגן, ולא לגבי אורז ודוחן, אך לדעת חכמים תבשיל או מאפה מאורז הוא חריג, בכך שברכתו הראשונה היא "בורא מיני מזונות" וברכתו האחרונה היא "בורא נפשות".
שאלות אקטואליות

קרמבו – הקרמבו מורכב משלושה חלקים: עוגייה, קצפת ושוקולד. ברכתם של הקצפת והשוקולד היא שהכל נהיה בדברו, וברכתה של העוגייה היא בורא מיני מזונות. אין הכרעה הלכתית האם העוגייה היא העיקר והקצפת והשוקולד טפלים אליה, או שהקצפת והשוקולד הם העיקר והעוגייה טפלה. לכן יש פוסקים שכתבו שיש להפריד את העוגייה משאר הקרמבו ולברך עליה בנפרד בורא מיני מזונות ולאחר מכן לברך שהכל על הקצפת והשוקולד, ויש פוסקים אחרים שפסקו שהקצפת והשוקולד עיקרים והעוגייה טפלה, ולכן יברך על כל הקרמבו "שהכל", ויש פוסקים שהכריעו שהדבר תלוי בטעמו של כל אחד ואחד ולפי מה שעיקרי בעיניו יברך.
פריכיות אורז ופצפוצי אורז – ההלכה היא, שעל אורז שהתבשל או מאפה מקמח אורז מברכים מזונות, ואילו על אורז שנאכל חי מברכים "בורא פרי האדמה". פריכיות אורז ופצפוצי אורז נעשים על ידי חימום האורז עד להתפחתו, ולכן נחלקו הפוסקים מה לברך עליהם. מספר מצומצם של פוסקים נקטו שיש לברך עליהם "בורא מיני מזונות", אך לפי רוב הפוסקים מברכים עליהם "בורא פרי האדמה" או "שהכל".
הערות שוליים

↑  תלמוד בבלי, מסכת ברכות, דף ל"ה, עמוד ב'.
↑  תלמוד בבלי, מסכת ברכות, דף ל"ז, עמוד ב'
↑  תלמוד בבלי, מסכת ברכות, דף ל"ו, עמוד ב'
↑  למשל, משנה תורה לרמב"ם, ספר אהבה, הלכות ברכות, פרק ג', הלכה ו' ועוד
↑  יצוין, שלדעת רבי יוחנן בן נורי (תלמוד בבלי, מסכת פסחים, דף ל"ה, עמוד א', תלמוד בבלי, מסכת פסחים, דף קי"ד, עמוד ב', תלמוד בבלי, מסכת ברכות, דף ל"ז, עמוד א'), האורז אף הוא ממיני דגן לכל דבר ועניין
↑  למשל: הרב אליעזר מלמד (פניני הלכה, ברכות יא יז); הרב אלכסנדר אריה מנדלבוים, ("וזאת הברכה" בירור הלכה סי' לב א); הרב יצחק רצאבי (שולחן ערוך המקוצר, סימן מ' סעיף ט), הרב ישראל סמט ("מה מברכים על קרמבו?" אתר כיפה).
↑  הרב בן ציון אבא שאול (אור לציון ח"ב פרק יד סעיף כ"א); הרב יצחק יוסף (ילקוט יוסף סי' ריב סעיף ג), הרב רונן חזיזה ("מה מברכים על קרמבו?", אתר הידברות) ועוד.
↑  הרב דוב ליאור, "מה מברכים על קרמבו?", אתר ישיבה
↑  הרב בנימין עובדיה פורסט (פתחי הלכה לד), וכן מובא בשם הרב יוסף שלום אלישיב (פניני הלכה ברכות ח יג)
↑  הרב בן ציון אבא שאול (אור לציון ח"ב סי' יד כא); הרב יצחק יוסף (ילקוט יוסף רח ט); הרב שלמה זלמן אוירבך (כך מובא בשמו בפניני הלכה, שם וב"וזאת הברכה" עמ' 108); הרב חיים פינחס שיינברג (וזאת הברכה שם); הרב משה שטרנבוך (שם); הרב אלכסנדר אריה מנדלבוים (וזאת הברכה עמ' 108).
↑  הרב מרדכי אליהו (בהערותיו ל"וזאת הברכה", עמ' 361 הערה כד); הרב ישראל יעקב פישר (וזאת הברכה עמ' 109) והרב אליעזר מלמד (פניני הלכה ברכות ח יג)
| ברכות |
| --- | --- | --- |
| ברכות הנהנין | המוציא לחם מן הארץ • בורא מיני מזונות • בורא פרי הגפן • בורא פרי העץ • בורא פרי האדמה • שהכל נהיה בדברו  • ברכות הריח |  |
| ברכות השבח | אשר יצר • אלוהי נשמה • ברכות השחר • ברכת החמה • ברכת הלבנה • משנה הבריות • ברכת האילנות • ברכת הגומל • הטוב והמיטיב • ברכת הנסים • שהחיינו |  |
| ברכות הראייה | ברכת המלכים • ברכת הים הגדול • חכם הרזים • שחלק מחכמתו ליראיו • שנתן מחכמתו לבשר ודם • שככה לו בעולמו  • עושה מעשה בראשית • שכוחו וגבורתו מלא עולם • זוכר הברית • ברכת מחיה המתים •  אשר יצר אתכם בדין • מציב גבול אלמנה |  |
| ברכות המצוות | ברכות התורה • ברכת השחיטה • ברכת אירוסין • ברכת לשמור חוקיו • ברכת לישב בסוכה |  |
| ברכה אחרונה | ברכת המזון • מעין שלוש • בורא נפשות |  |
| ברכות שונות | ברכת בתולים • ברכת חתנים  • ברכת מעין שבע • ברוך דיין האמת • ברכת הגשמים • ברוך שפטרני מעונשו של זה • בורא מאורי האש • ברכת השיר • ברכת ברוך ה' לעולם • ברכת אבלים • ברכת רופא חולים |  |
| דינים כלליים | מאה ברכות • ברכה שאינה צריכה • ברכה לבטלה • הפסק • תוך כדי דיבור • שם ומלכות • שומע כעונה • ספק ברכות להקל • תדיר ושאינו  תדיר • עובר לעשייתן • ברכה הסמוכה לחברתה • עניית אמן • ברוך הוא וברוך שמו • סדר קדימה בברכות |  |
ג'יימס ארנולד טיילור

| --- | --- |

 לידה:  22 ביולי 1969 (בן 55) סנטה ברברה, ארצות הברית 
 מדינה:  ארצות הברית 
 תקופת הפעילות:  מ-1987 
 צאצאים:  Lydia Rose Taylor 
 מספר צאצאים:  1 
 https://www.jamesarnoldtaylor.com
 פרופיל ב-IMDb
 
ג'יימס ארנולד טיילור (באנגלית: James Arnold Taylor; נולד ב-22 ביולי 1969) הוא מדבב, תסריטאי ומפיק אמריקאי. ידוע בעיקר בתור המדבב של ראצ'ט במשחקי המחשב Ratchet & Clank, של טיביוס במשחקי Final Fantasy, של ג'וני טסט, הגיבור הראשי של הסדרה ג'וני טסט ושל אובי ואן קנובי בסדרה מלחמת הכוכבים: מלחמת המשובטים, מזיכיון מלחמת הכוכבים.
ביוגרפיה

טיילור נולד ביולי 1969 בסנטה ברברה, בקליפורניה ובה גדל.
הוא החל את קריירת הדיבוב שלו ב-1991 במשחק הווידאו: אי הקופים 2: נקמתו של לה צ'אק, בו דיבב מספר דמויות. בשנת 2001 דיבב לראשונה בסרט אוסמוזיס ג'ונס בתור קפה המחזיק תאי דם לבנים. הוא דיבב גם בסרטים: צבי הנינג'ה מ-2007 (את לאונרדו), ראצ'ט וקלאנק מ-2016 (בגילום המוכר שלו את ראצ'ט) וכוח הטיטאנים! חיים בסרט מ-2018.
לאורך השנים דיבב במספר משחקים וסדרות טלוויזיה ידועות, ביניהם בסדרה מלך השכונה כניקולאס קייג, באנימטריקס כאש, ראול וקולות נוספים, בסדרה "Marvel Animated Features", ב"ליגת הצדק: הגבול החדש".
הוא דיבב גם בסרטים: "Bionicle: The Legend Reborn", דירת המצוירים: הסרט, גרין לנטרן: אבירי הברקת, באטמן: האביר האפל חוזר מ-2012 בתור מר הודסון, ספוד ועוד קולות ובסרטי לגו: ליגת הצדק בתור בארי אלן/דסאאד. הוא דיבב גם את פרד קדמוני עם מותו של המדבב הנרי קורדן, בין 2005 ל-2011.
בין השנים 2014-2008 דיבב את דמותו של אובי ואן קנובי בסדרה המונפשת "מלחמת הכוכבים: מלחמת המשובטים"
בשנת 2013 הוציא את הספר "JAT 365: 365 Inspirations for the Pursuit of Your Dreams". החל מ-2018 מנהל את הפודקאסט: "Talking to Myself".
חיים אישיים

מאז 1991 נשוי לאליסון טיילור. לשניהם בת אחת - לידיה.